ཉེ་བའི་ལོ་འགའི་རིང་།ཁུལ་དང་རྫོང་གི་རིམ་པ་སོ་སོའི་རིག་གནས་གཙོ་གཉེར་སྡེ་ཁག་དང་།ཁུལ་དང་རྫོང་དངོས་མིན་རིག་གནས་ཤུལ་རྫས་སྲུང་སྐྱོང་ཁང་གིས་རྒྱུན་མཐུད་ཀྱིས་དངོས་མིན་རིག་གནས་ཤུལ་རྫས་ཚན་པའི་འཐུས་ཚབ་རང་བཞིན་གྱི་རྒྱུན་འཛིན་མཁན་གྱི་སྲུང་སྐྱོང་དང་དོ་དམ་ལས་ཀར་ཤུགས་སྣོན་རྒྱག་པར་བརྟེན་ནས།རང་ཁུལ་གྱི་དངོས་མིན་རིག་གནས་ཤུལ་རྫས་ལ་ཕན་ནུས་ཡོད་པའི་སྲུང་སྐྱོང་དང་རྒྱུན་འཛིན་བྱེད་ཐུབ་པ་རེད།མིག་སྔར།རང་ཁུལ་ལ་རྒྱལ་ཁབ་རིམ་པའི་དངོས་མིན་རིག་གནས་ཤུལ་རྫས་སྲུང་སྐྱོང་ཚན་པ་ཡོད་དེ།བདེ་ཆེན་སྐོར་བྲོ་དང་འཇང་རིགས་ཀྱི་ཤོག་བཟོ་ལག་རྩལ།ལི་སུའུ་རིགས་ཀྱི་ཨ་ཁྲི་མུའུ་ཀྭགེ་སར་སྒྲུང་།བོད་རིགས་ཀྱི་རྫ་ནག་བཟོ་རྩལ།བདེ་ཆེན་བོད་སྨན་རུས་ནད་བཅོས་ཐབསབཅས་རེད།རྒྱལ་ཁབ་རིམ་པའི་དངོས་མིན་རིག་གནས་ཤུལ་རྫས་སྲུང་སྐྱོང་ཚན་པའི་འཐུས་ཚབ་རང་བཞིན་གྱི་རྒྱུན་འཛིན་མཁན་ཡོད་དེ།བདེ་ཆེན་སྐོར་བྲོའི་འཐུས་ཚབ་རང་བཞིན་གྱི་རྒྱུན་འཛིན་མཁན་རྟ་མགྲིན་ཆོས་འཕེལ་དང་ཞུས་ཀུའེ་ལེན།ལི་སུའུ་རིགས་ཀྱི་ཨ་ཁྲི་མུའུ་ཀྭའི་འཐུས་ཚབ་རང་བཞིན་གྱི་རྒྱུན་འཛིན་མཁན་ཞུང་ཙི་དབྱི།འཇང་རིགས་ཀྱི་ཤོག་བཟོ་ལག་རྩལ་གྱི་འཐུས་ཚབ་རང་བཞིན་གྱི་རྒྱུན་འཛིན་མཁན་ཧོ་ཀྲི་པུན།བོད་རིགས་ཀྱི་རྫ་ནག་བཟོ་རྩལ་གྱི་རྒྱུན་འཛིན་མཁན་བསོད་ནམས་ཚེ་རིང་།གེ་སར་སྒྲུང་གི་རྒྱུན་འཛིན་མཁན་ལི་པི་ཆིན་བཅས་རེད།